ທີ່ປຶກສາ ສຫລ ສາມາດເລີ້ມ ປະຕິບັດງານ ຢູ່ອີຣັກ ໃນ 6 ຫາ 8 ສັບປະດາ
​ທີ່ປຶກສາ​ເຫຼົ່າ​ນີ້ ຈະ​ເລີ້ມປະຕິບັດ​ງານ ​ຢູ່ທີ່​ຄ້າຍ Taqqadum ຊຶ່ງ​ຕັ້ງ​ຢູ່​ລະຫວ່າງເມືອງ Ramadi ​ແລະ​ເມືອງ Fallujah ໃນແຂວງ Anbar ຂອງອີຣັກ.
ບາດກ້າວຂັ້ນຕໍ່ໄປໃນຄວາມພະຍາຍາມຂອງສະຫະລັດ ເພື່ອຊ່ອຍ ເຫຼືອອີຣັກ ຕໍ່ສູ້ກັບພວກກໍ່ການຮ້າຍກຸ່ມລັດອິສລາມ ແມ່ນອາດ ສາມາດເລີ້ມຂຶ້ນໄດ້ ພາຍໃນ 6 ຫາ 8 ສັບປະດາ ທີ່ທຳນຽບຫ້າ ແຈກ່າວວ່າ ພວມກະກຽມທີ່ຈະສົ່ງເຈົ້າໜ້າທີ່ທະຫານຈຳນວນ 450 ຄົນ ໄປຍັງ ແຂວງ Anbar ເພື່ອໃຫ້ຄຳແນະນຳປຶກສາແລະ ຊ່ອຍເຫຼືອກອງກຳລັງອີຣັກ ພວກທີ່ປຶກສາເຫຼົ່ານີ້ ຈະເລີ້ມປະຕິບັດງານຢູ່ທີ່ຄ້າຍ Taqqadum ຊຶ່ງຕັ້ງຢູ່ລະຫວ່າງເມືອງ Ramadi ແລະເມືອງ Fallujah ສອງຫົວເມືອງໃຫຍ່ທີ່ກຸ່ມລັດອິສລາມ ໄດ້ເຂົ້າຍຶດຄອງໃນ ເວລານີ້ ໂຄສົກຂອງທຳນຽບຫ້າແຈ ທ່ານ ພັນເອກ Steve Warren ໄດ້ກ່າວວ່າ ທີ່ຄ້າຍ Taqqa dum ກອງກຳລັງຂອງສະຫະລັດ ຈະໃຫ້ຄຳປຶກສາແກ່ກອງພົນທີ 8 ຂອງອີຣັກ ກ່ຽວກັບວ່າ “ຈະໃຊ້ກຳລັງທະຫານຂອງຕົນແນວໃດດີທີ່ສຸດ” ແລະການປັບປຸງໃນດ້ານພະລາທິການແລະສືບລັບ ນອກນັ້ນພວກເຂົາເຈົ້າຍັງຈະໄດ້ດຳເນີນງານເພື່ອນຳເອົາພວກຊົນເຜົ່າທີ່ນັບຖືນິກາຍຊຸນນີ່ ໃນແຂວງ Anbar ປະຊາສຳພັນເຊື່ອມຕໍ່ກັບລັດຖະບານອີຣັກ ໃນຄວາມພະຍາຍາມເພື່ອ ຊ່ອຍນຳເອົາກຳລັງທະຫານບ້ານຊຸນນີ່ ເຂົ້າຮ່ວມສົມທົບກັບກຳລັງນິຍົມລັດຖະບານອີຣັກ ທີ່ກຳລັງຕໍ່ສູ້ກັບກຸ່ມລັດອິສລາມ ທຳນຽບຂາວ ໄດ້ປະກາດກ່ຽວກັບການປະຕິບັດງານດັ່ງກ່າວ ໃນວັນພຸດວານນີ້ ໂດຍກ່າວ ວ່າ ປະທານາທິບໍດີສະຫະລັດ ທ່ານ ບາຣັກ ໂອບາມາ ໄດ້ປຶກສາກັບນາຍົກລັດຖະມົນຕີ ອີຣັກ ທ່ານ Haider al-Abadi ແລະການເຄື່ອນໄຫວດັ່ງກ່າວນີ້ ແມ່ນສອດຄ່ອງກັບການ ຮ້ອງຂໍຄວາມຊ່ອຍເຫຼືອເພີ້ມຕື່ມຂອງທ່ານ Abadi ບັນດາເຈົ້າໜ້າທີ່ຈຸໃໝ່ນີ້ ຈະໄປສົມທົບກັບກອງກຳລັງທະຫານ 3,100 ຄົນ ທີ່ໄດ້ໃຫ້ການ ຝຶກແອບແລະໃຫ້ຄຳປຶກສາແກ່ກອງກຳລັງອີຣັກ ໃນຄ້າຍອື່ນໆໃນທົ່ວປະເທດຢູ່ແລ້ວ ຈະບໍ່ມີກອງກຳລັງທະຫານສະຫະລັດ ປະຕິບັດງານສູ້ລົບທາງພາກພື້ນດິນ ແຕ່ຢ່າງໃດ ຊຶ່ງທ່ານ ໂອບາມາ ໄດ້ອອກຄຳສັ່ງ ບໍ່ໃຫ້ປະຕິບັດນັ້ນ ຮອງທີ່ປຶກສາດ້ານຄວາມປອດໄພແຫ່ງຊາດສະຫະລັດ ທ່ານ Ben Rhodes ໄດ້ກ່າວວ່າ  ທ່ານຍັງໄດ້ກ່າວອີກວ່າ ນັກລັດຖະສາດອະວຸໂສຂອງບໍລິສັດ RAND ແລະອະດີດເຈົ້າໜ້າທີ່ທະຫານບົກ ທ່ານ Rick Brennan ໄດ້ບອກກັບ VOA ວ່າ ຄວາມພະຍາຍາມອັນໃໝ່ນີ້ ແມ່ນການເອົາ ບາດກ້າວໃນທາງທີ່ຖືກຕ້ອງ ແຕ່ບໍ່ໄດ້ຮວມເອົາກຳລັງທີ່ພຽງພໍ ເພື່ອຈະໃຫ້ບັນລຸຜົນສຳ ເລັດ ຕໍ່ເປົ້າໝາຍຂອງປະທານາທິບໍດີ